Selma Civak: Divê Ku Kurdên Diyaspora li Ziman û Hunera Xwe Xwedî Derkevin
Hunermend Selma Civak mêvana vê xelekê ye ji bernama Deng û Reng
Hunermenda kurd Selma Civak piştî ku koçberî welatê Kenda bûye, bi xebatek takekesî ser ziman û hunera kurdî kar dike û li ser kenala xwe ya Youtube bernamak bi navê çêkiriye ku dixwaze bi rêka wê him ziman him jî hunerê pêşkêş bike. Selma Civak di sala 1981ê de li Stenbol ji dayik bûye. Koka malbatê wê ji Mêrdînê ye. Di sala 1992an de tevlî xebatên Navneda Çanda Mezepotamya bû û cihê xwe di nav çalakiyan de girt ku destpêka wê di nav xarokên Koma Mezrebotan de bû. Selma li wir beşdarî çalakiyên folklora kurdî ji dîlan û stranan bû. piştî 10 salan li wir êdî dest bi hunera Semaya Şano kir û beşdarî çend şanoyên vê xebatê bû wek : "Mem û Zîn", "Navber" û "Bê zeman û Bê Ziman". Beşdarî rêzefilma "Cîran Cîran" bû bi navê "Gelawêj ", ku li nêzî 3 salan berdewam kir û cihekî taybet di nav komedya kurdî de li Turkiyê girt. Her wiha jî wê rolek di filmê "Nergiz Bişkivîn" de girt. Ji ber rewşa siyasî û ne aramiya Turkiyê, Selma mecbûr bû ku ji wir derkeve û li welatê Kenda wek penaber bicî bibe. Nuha li Toronto dijî û ji destpêka jiyanê wê li wir, Selma dest bi xebatên xwe kir û tevlî komela kurdan bû, wek mamoste ya dîlan, semaya û şano ya kurdî bû, ku bi piranî xebatên wê bi zarokan re bû. Nuha jî ew li ser Kenala xwe ya Youtube bernamak bi navê Tûrk çêkiriye ku dixwaze hin xebatên balkêş di wê de pêşkêş bike bo ziman, û hunera kurdî.